**grb_3d_za_doc.gif**

**REPUBLIKA HRVATSKA  
KRAPINSKO-ZAGORSKA ŽUPANIJA**

# **Ž U P A N**

**KLASA:** 311-01/19-01/22

**URBROJ:** 2140/01-02-19-05

Krapina, 25. srpanj 2019.

Temeljem članka 9. Pravilnika za dodjelu potpora tradicionlanim i umjetničkim obrtima (“Službeni glasnik Krapinsko-zagorske županije”, broj 36/17) i članka 32. Statuta Krapinsko-zagorske županije (“Službeni glasnik Krapinsko-zagorske županije”, broj 13/01, 5/06 i 11/06 – pročišćeni tekst 14/09 i 11/13), Župan Krapinsko-zagorske županije raspisuje

**JAVNI NATJEČAJ  
za dodjelu potpora tradicionalnim i umjetničkim obrtima na području Krapinsko-zagorske županije**

**KORISNICI POTPORE**

Korisnici potpore su:

* obrti koji obavljaju djelatnost na tradicijski način uporabom tradicijskih materijala i tehnologija, sukladno Pravilniku o tradicijskim, odnosno umjetničkim obrtima Ministarstva gospodarstva, rada i poduzetništva (NN 112/2007.).
* koji su registrirani i posluju najmanje tri mjeseca prije podnošenja zahtjeva (za Natječaj za dodjelu potpora za tradicijske / umjetničke obrte) na području Krapinsko-zagorske županije,
* koji su pozitivno poslovali u prethodnoj godini,
* imaju podmirene obveze prema državi i zaposlenicima,
* koji su namjenski opravdali bespovratna sredstva dobivena od strane Krapinsko-zagorske županije u prethodnom periodu.

Potpore po ovom Pravilniku odobravaju se obrtnicima za slijedeće djelatnosti:

|  |  |  |
| --- | --- | --- |
| **NKD**  **2007.** | **Djelatnost prema NKD 2007.** | **Tradicijska djelatnost** |
| 16.24 | Proizvodnja bačva | Bačvar |
| 24.44 | Proizvodnja bakra | Bakrokotlar |
| 10.89  32.99 | Proizvodnja ostalih prehrambenih proizvoda  Ostala prerađivačka industrija | Licitar |
| 32.12 | Proizvodnja nakita i srodnih proizvoda | Zlatar |
| 25.50 | Kovanje, prešanje, štancanje i valjanje metala | Kovač |
| 23.41 | Proizvodnja keramičkih proizvoda za kućanstvo i ukrasnih predmeta | Lončar |
| 23.49 | Proizvodnja ostalih proizvoda od keramike | Keramičar |
| 27.52 | Proizvodnja neelektričnih aparata za kućanstvo: peći i kamina | Pečar-kermičar  – izrada krušne peći |
| 30.99 | Proizvodnja vozila koje vuku životinje | Kolar |
| 16.29 | Proizvodnja ostalih proizvoda od drva, proizvoda od pluta, slame i pletarskih materijala | Sitar |
| 24.5 | Lijevanje metala | Ljevač |
| 95.24 | Popravak i restauriranje namještaja i pokućstva | Stolar koji se isključivo bavi restauriranjem |
| 16.29 | Proizvodnja ostalih proizvoda od drva, proizvoda od pluta, slame i pletarskih materijala | Model-stolar |
| 25.40  32.99  33.11  47.70 | Proizvodnja oružja i streljiva  Ostala prerađivačka industrija  Popravak proizvoda od metala  Trgovina na malo ostalom robom u specijaliziranim prodavaonicama | Puškar-graver |
| 16.29 | Proizvodnja košarskih i pletarskih predmeta | Košar  Pletar |
| 15.12 | Proizvodnja putnih i ručnih torbi i sl., sedlarskih i remenarskih proizvoda | Torbar, remenar, rukavičar |
| 15.20 | Proizvodnja obuće | Postolar |
| 10.72  10.89 | Proizvodnja dvopeka, keksa i srodnih proizvoda; proizvodnja trajnih peciva, slastičarskih proizvoda i kolača  Proizvodnja ostalih prehrambenih proizvoda | Medičar |
| 32.99 | Ostala prerađivačka industrija | Svjećar |
| 13.20 | Tkanje tekstila | Tkalac na tkalačkom stanu |
| 13.94 | Proizvodnja užadi | Užar |
| 14.19 | Proizvodnja šešira i kapa | Kitničar |
| 32.20 | Proizvodnja glazbenih instrumenata | Glazbalar |
| 32.99  47.75  47.78 | Ostala prerađivačka industrija  Trgovina na malo kozmetičkim i toaletnim proizvodima u specijaliziranim prodavaonicama  Ostala trgovina na malo novom robom u specijaliziranim prodavaonicama | Vlasuljar |
| 14.19. | Proizvodnja ostale odjeće i pribora za odjeću | Klobučar |
| 81.2 | Djelatnosti čišćenja | Dimnjačar |
| 32.99  47.78.  95.29. | Ostala prerađivačka industrija  Ostala trgovina na malo novom robom u specijaliziranim prodavaonicama  Popravak ostalih predmeta za osobnu uporabu i kućanstvo | Kišobranar |
| 14.20 | Proizvodnja proizvoda od krzna | Krznar |
| 96.09 | Ostale osobne uslužne djelatnosti | Pismoslikar |
| 23.13 | Proizvodnja šupljeg stakla | Staklopuhački |
| 43.91 | Radovi na krovištu | Krovopokrivač slam**n**atih krovova |
| 26.52  95.25 | Proizvodnja satova  Popravak satova i nakita | Urar |
| 13.92 | Proizvodnja gotovih tekstilnih proizvoda, osim odjeće | Poplunar |
| 16.29  32.40 | Proizvodnja ukrasa od drva  Proizvodnja igara i igračaka | Lutkar |
| 14.13 | Proizvodnja ostale vanjske odjeće | Šivanje po mjeri |
| 10.61 | Proizvodnja mlinarskih proizvoda | Mlinar |
| 43.3 | Samo oni građevinarski obrti koji posjeduje dopuštenje Ministarstva kulture RH za obavljanje poslova na zaštiti i očuvanju nepokretnim kulturnim dobrima u smislu izvođenja obrtničkih radova | Građevinarski obrt |
| 95.23 | Popravak obuće i proizvoda od kože | postolar |

**NAMJENA POTPORE**

Potpore se odobravaju za:

* kupnju strojeva, opreme, alata i inventara za obavljanje osnovne djelatnosti,
* poboljšanje uvjeta rada radionice, uređenje poslovnog prostora (građevinski, instalacijski radovi, unutrašnje uređenje i opremanje-uredski namještaj),
* Izlaganje na specijaliziranim sajmovima,
* Izradu promidžbenog materijala,
* Stručno osposobljavanje vlasnika i zaposlenih u obrtu,
* Ishođenje uvjerenja o stjecanju statusa tradicijskog/umjetničkog obrta Hrvatske obrtničke komore.

Potpore se ne mogu koristi za:

* Za kupnju prometnih sredstava,
* Porez na dodanu vrijednost, troškove carine, uvozne pristojbe i druge naknade,
* Troškove opreme, usluga i radova koje isporučuju ili obavljaju partnerski povezani subjekti s podnositeljem prijave,
* Potrošni materijal (kancelarijski materijal, sredstva za čišćenje i sl.)

**KRITERIJI ZA DODJELU POTPORA**

Potpore za razvoj tradicijskih/umjetničkih obrta iz članka 4. ovog Pravilnika dodjeljuju se prema slijedećim kriterijima:

|  |  |  |  |
| --- | --- | --- | --- |
| Kriteriji | | | bodovi |
| 1. | Poboljšanje uvjeta rada | 1. Kupnja opreme, alata i inventara 2. Uređivanje prostora 3. Izrada promidžbenog materijala | 3  2  1 |
| 2. | izrada proizvoda korištenjem stare  tehnologije | 1. u dijelu do 50% 2. iznad 50% | 2  3 |
| 3. | Ostvarena priznanja na sajmovima i izložbama u zadnjih 3 godine | 1. ima 2. nema | 2  0 |
| 4. | 1. broj zaposlenih u obrtu | 1. više od 5 zaposlenih 2. od 2 do 5 zaposlenih 3. 1 zaposlen | 3  2  1 |
| 5. | Uvjerenje o stjecanju statusa tradicijskog/umjetničkog obrta | 1. Obrt posjeduje uvjerenje/znak 2. Obrt je u ishođenju uvjerenja/znaka | 2  2 |
| 6. | Edukacija | 1. Zaposleni 2. Naučnici/stručno osposobljavanje | 3  2 |
| 7. | Način izrade proizvoda | 1. ručno 2. strojno | 3  1 |
| 8. | Nastup na manifestacijama u organizaciji Krapinsko-zagorske županije | a) sudjelovao  b) nije sudjelovao | 2  0 |

**Iznos pojedinačne potpore izračunava se na način da se odobrava 80 % od traženih troškova ili maksimalni iznos do 10.000,00 kn za:**

* kupnju strojeva, opreme, alata i inventara za obavljanje osnovne djelatnosti po primatelju.

**Iznos pojedinačne potpore izračunava se na način da se odobrava 80 % od traženih troškova ili maksimalni iznos do 5.000,00 kn za:**

* poboljšanje uvjeta rada radionice, uređenje poslovnog prostora (građevinski, instalacijski radovi, unutrašnje uređenje i opremanje-uredski namještaj),
* izlaganje na specijaliziranim sajmovima, izradu promidžbenog materijala,
* stručno osposobljavanje vlasnika i zaposlenih u obrtu,
* ishođenje uvjerenja o stjecanju statusa tradicijskog/umjetničkog obrta Hrvatske obrtničke komore.

Potpora se dodjeljuje jednokratno

**POSTUPAK ODOBRAVANJA POTPORE**

Zahtjevi se podnose na Obrascu za dodjelu potpore, sastavni su dio Natječaja uz koji se prilaže sljedeća dokumentacija:

1. ispunjeni obrazac prijave, **(Prilog 1),**
2. preslika obrtnice,
3. Preslika izvatka iz obrtnog registra, ne stariji od 30 dana od dana podnošenja zahtjeva,
4. Original potvrde Porezne uprave o nepostojanju duga ne starija od 30 dana od dana podnošenja zahtjeva (za podnositelja zahtjeva odnosno sve pojedinačne vlasnike, partnerska poduzeća i povezana poduzeća s podnositeljem zahtjeva),
5. Popunjena Izjava o korištenim potporama male vrijednosti (trebaju je ispuniti i podnositelji prijave koji nisu koristili državne potpore), **(Prilog 2)**
6. Popunjena Izjava o poveznim osobama (ispunjavaju podnositelji prijave koji imaju povezane osobe), **(Prilog 3),**
7. Popunjena Skupna izjava, **(Prilog 4),**
8. Za obrte - prijava poreza na dohodak s pregledom primitaka i izdataka, popisom dugotrajne imovine, za posljednje dvije godine i ovjereno od strane Porezne uprave,
9. Za obrte koji vode dvojno knjigovodstvo: bilanca te račun dobiti i gubitka za posljednje dvije godine (GFI-POD), ovjerena od nadležnog tijela,
10. BON-2 ne stariji od 30 dana od dana podnošenja zahtjeva,
11. Obrazac JOPPD sa stranicom A i B ne stariji od 30 dana,
12. Preslika potpisnog kartona o otvorenom žiro-računu,
13. Uvjerenje o stjecanju statusa tradicijskog/umjetničkog, ukoliko posjeduje,
14. Druga dokumentacija ( ponude, troškovnici, ugovori, potvrda o edukaciji, ostvarena priznanja, potvrda Udruženja obrtnika da se radi o specifičnom tradicijskom/umjetničkom obrtu i sl.,
15. Promidžbeni materijali (fotografije, brošure, cjenik proizvoda i sl.,
16. Za građevinarske obrte: kopija pismenog dopuštenja Ministarstva kulture RH za obavljanje poslova na zaštiti i očuvanju nepokretnim kulturnim dobrima u smislu izvođenja obrtničkih radova.

*Po potrebi, Upravni odjel za gospodarstvo, poljoprivredu, promet i komunalnu infrastrukturu može zatražiti dodatnu dokumentaciju i dodatna obrazloženja.*

**OBVEZE PRIMATELJA POTPORE**

Primatelj potpore sredstva mora utrošiti namjenski na način kako je definirano ugovorom o dodjeli potpora za tradicijske / umjetničke obrte.

Po iskorištenoj potpori, primatelj je dužan dostaviti pisano izvješće (**Prilog 5.**) sa dokazanom dokumentacijom o utrošenim sredstvima (preslike računa – R1, R2, izvodi s bankovnog žiro-računa kojima se dokazuje izvršeno plaćanje i sl., kupoprodajni ugovor, foto dokumentaciju za predmet potpore i drugo) do roka koji je definiran ugovorom dodjeli bespovratne potpore za tradicijske / umjetničke obrte.

**KONTROLA UTROŠENIH SREDSTAVA**

Upravni odjel za gospodarstvo, poljoprivredu, promet i komunalnu infrastrukturu provoditi će kontrolu namjenskog korištenja sredstava. Korisnici potpore kod kojih se utvrdi nenamjensko korištenje sredstava dužni su vratiti doznačenu potporu uvećanu sa zakonom propisanom zateznom kamatom u roku od 30 dana od dana primitka zahtjeva za povrat sredstava na žiro-račun Krapinsko-zagorske županije i biti će isključeni iz dodjele svih subvencija Krapinsko-zagorske županije u narednih pet godina.

**NAČIN I ROKOVI PODNOŠENJA ZAHTJEVA**

Zahtjev za dodjelu potpore (Prilog 1) sa potrebnom dokumentacijom dostavlja se u zatvorenoj omotnici **preporučeno** na adresu:

**Krapinsko-zagorska županija,**

**UO za gospodarstvo, poljoprivredu, promet i komunalnu infrastrukturu,**

**49000 Krapina**

**Magistratska 1**

**za Natječaj za dodjelu potpora za tradicijske/umjetničke obrte**

**sa naznakom „NE OTVARAJ“**

Vanjska omotnica mora sadržavati puno ime i prezime i adresu podnositelja zahtjeva.

*Obrasci (Prilog 1. Prilog 2., Prilog 3. Prilog 4. i Prilog 5.) koji su propisani Pravilnikom za dodjelu potpora tradicionalnim i umjetničkim obrtima na području Krapinsko-zagorske županije i kao takvi se ne smiju mijenjati.*

*Zahtjev s nepotpunom dokumentacijom kao i onaj koji nije pristigao u propisanom roku neće se razmatrati.*

Natječaj je otvoren 60 dana od dana objave na web stranici Krapinsko-zagorske županije u periodu od 01. kolovoza 2019. do 30. rujna 2019. godine.

**SREDSTVA:**

Ukupno raspoloživa sredstva namijenjena dodijeli potpora tradicijskim i umjetničkim obrtima za 2019. godinu iznose 75.000,00 kuna.

**Ž U P A N**

**Željko Kolar**